CELEX: 62011TN0362
Language: lv
Date: 2011-07-07 00:00:00
Title: Lieta T-362/11: Prasība, kas celta 2011. gada 7. jūlijā — Stichting Greenpeace Nederland un PAN Europe /Komisija

27.8.2011   
            
            
               LV
            
            
               Eiropas Savienības Oficiālais Vēstnesis
            
            
               C 252/46
            
         Prasība, kas celta 2011. gada 7. jūlijā — Stichting Greenpeace Nederland un PAN Europe/Komisija
   (Lieta T-362/11)
   2011/C 252/97
   Tiesvedības valoda — angļu
   
      Lietas dalībnieki
   
   
      Prasītāji: Stichting Greenpeace Nederland (Amsterdama, Nīderlande) un Pesticide Action Network Europe (PAN Europe) (Brisele, Beļģija) (pārstāvis — B. Kloostra, lawyer)
   
      Atbildētāja: Eiropas Komisija
   
      Prasījumi
   
   Prasītāju prasījumi Vispārējai tiesai ir šādi:
   
               —
            
            
               atzīt, ka ar Komisijas 2011. gada 6. maija lēmumu ir pārkāpta Regula (EK) Nr. 1049/2001 (1);
            
         
               —
            
            
               atzīt, ka ar Komisijas 2011. gada 6. maija lēmumu ir pārkāpta Orhūsas konvencija par pieeju informācijai, sabiedrības dalību lēmumu pieņemšanā un iespēju griezties tiesas iestādēs saistībā ar vides jautājumiem, Regula (EK) Nr. 1049/2001 un Regula (EK) Nr. 1367/2006 (2);
            
         
               —
            
            
               atcelt Komisijas 2011. gada 6. maija lēmumu; un
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza divus pamatus.
   
               1)
            
            
               Ar pirmo pamatu tiek apgalvots, ka, paredzētajā termiņā nepieņemot lēmumu par prasītāju apstiprinošo pieteikumu un nenorādot tam detalizētu pamatojumu, ar apstrīdēto lēmumu ir pārkāpts Regulas (EK) Nr. 1049/2001 8. panta 1. un 2. punkts.
            
         
               2)
            
            
               Ar otro pamatu tiek apgalvots, ka ar apstrīdēto lēmumu tiek pārkāpts Orhūsas konvencijas 4. pants, Regulas (EK) Nr. 1049/2001 4. panta 2. un 5. punkts un Regulas (EK) Nr. 1367/2006 6. panta 1. punkts tādēļ, ka tajā ir pieļauta kļūda vērtējumā, jo:
               
                           —
                        
                        
                           atteikuma pamats neatbilst Orhūsas konvencijai;
                        
                     
                           —
                        
                        
                           pieprasītā informācija ir kvalificējama kā informācija par emisijām vidē; un
                        
                     
                           —
                        
                        
                           pastāv prioritāras sabiedrības intereses prasītāju pieprasītās informācijas publiskošanā.
                        
                     
         
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43. lpp.).
   
      (2)  Eiropas Parlamenta un Padomes 2006. gada 6. septembra Regula (EK) Nr. 1367/2006 par to, kā Kopienas iestādēm un struktūrām piemērot Orhūsas konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV 2006, L 264, 13. lpp.).